% !TeX program = XeLaTeX
% !TeX root = ../vedamantrabook.tex

\chapt{आयुष्यसूक्तम्}

\twolineshloka
{यो॒ ब्र॒ह्मा ब्रह्मण उ॑ज्जहा॒र॒ प्रा॒णैः शिरः॒ कृत्तिवासा पिना॒की}
{ईशानो देवः स न आयु॑र्दधा॒तु॒ तस्मै जुहोमि हविषा॑ घृते॒न}

\twolineshloka
{विभ्राजमानः सरि॑रस्य म॒ध्या॒द्रो॒च॒मा॒नो घर्मरुचि॑र्य आ॒गात्}
{स मृत्युपाशानपनु॑द्य घो॒रा॒नि॒हा॒यु॒षे॒णो घृतम॑त्तु दे॒वः}

\twolineshloka
{ब्रह्मज्योतिर्ब्रह्मपत्नी॑षु  ग॒र्भं॒ य॒मा॒द॒धात् पुरुरूपं॑ जय॒न्तम्}
{सुवर्णरम्भग्रहम॑र्कम॒र्च्यं॒ त॒मा॒यु॒षे वर्धयामो॑ घृते॒न}

\twolineshloka
{श्रियं लक्ष्मीमौबलामम्बिकां॒ गां॒ षष्ठीं च यामिन्द्रसेनेत्युदा॒हुः}
{तां विद्यां ब्रह्मयोनि सरू॒पा॒मि॒हा॒यु॒षे तर्पयामो॑ घृते॒न}
%
\twolineshloka
{दाक्षायण्यः सर्वयोन्यः॑ स यो॒न्यः॒ स॒ह॒स्र॒शो विश्वरूपा॑ विरू॒पाः}
{ससूनवः सपतयः॑ सयू॒थ्या॒ आ॒यु॒षे॒णो घृतमिदं॑ जुष॒न्ताम्}

\twolineshloka
{दिव्या गणा बहुरूपा पुरा॒णा॒ आ॒यु॒श्छि॒दो नः प्रमथ्न॑न्तु वी॒रान्}
{तेभ्यो जुहोमि बहुधा॑ घृते॒न॒ मा॒ नः॒ प्र॒जा रीरिषो मो॑त वी॒रान्}

\twolineshloka
{ए॒कः॒ पु॒र॒स्ताद्य इदं॑ बभू॒व॒ यतो बभूव भुवन॑स्य गो॒पाः}
{यमप्येति भुवन साम्परा॒ये॒ स नो हविर्घृतमिहायुषेत्तु दे॒वः}

व॒सू॒न् रुद्रा॑नादि॒त्या॒न् मरुतो॑ऽथ सा॒ध्या॒न् ऋ॑भून् य॒क्षा॒न् गन्धर्वाश्च पितॄश्च वि॒श्वान्।\\
 भृगून् सर्पाश्चाङ्गिरसो॑ऽथ स॒र्वा॒न् घृ॒त॒ हु॒त्वा स्वायुष्या महया॑म श॒श्वत्॥८॥

\twolineshloka*
{विष्णो॒ त्वं नो॒ अन्त॑म॒ शर्म॑ यच्छ सहन्त्य}
{प्रते॒धारा॑ मधु॒श्चुत॒ उथ्सं॑ दुह्रते॒ अक्षि॑तम्}

\centerline{॥ॐ शान्ति॒ शान्ति॒ शान्ति॑॥}